BSEમાં મ્યુચ્યુઅલ ફંડ સેગમેન્ટમાં પણ વીતેલા મહિનામાં કામકાજમાં અસાધારણ વૃદ્ધિ થઈ હતી. BSEના મ્યુચ્યુઅલ ફંડ સેગમેન્ટમાં ૩૨ લાખ ઓર્ડર નોંધાયા હતા જે ગયા વર્ષની સમાન ગાળાની સરખામણીએ ૧૨૬ ટકાની વૃદ્ધિ સૂચવે છે. જ્યારે આની સામે NSEમાં ઓર્ડરની સંખ્યામાં ૫૪ ટકાનો વધારો થયો હતો. મ્યુચ્યુઅલ ફંડના પ્લેટફોર્મ પર પણ વધેલાં કામકાજ એ રોકાણકારો ફંડોમાં રિડેમ્પશન કરી રહ્યા હોવાના સંકેત આપે છે એમ બજારના એક વર્ગનું કહેવું હતું. સપ્ટેમ્બરમાં BSEનો ફંડોના ટ્રેડિંગમાં ૮૦ ટકાનો સૌથી મોટો હિસ્સો રહ્યો હતો. હાલમાં જ જાહેર થયેલા એમ્ફીના ડેટામાં સપ્ટેમ્બર મહિનામાં ફંડો પર રિડેમ્પશનનું દબાણ વધ્યું હોવાનું જોવાયું હતું.